Аддзел адукацыі, спорту і турызму Ельскага райвыканкама
Дзяржаўная ўстанова адукацыі
«Зашырскi яслі-сад Ельскага раена»

**Развіццё дробнай маторыкі рукі**

**з дапамогай выкарыстання прыроднага матэрыялу**

Кансультацыя для педагогаў

Аўтар: настаўнік-дэфектолаг

Гуд Алена Iванаўна

**2016**

**Мэта:** сістэматызаваць веды педагогаў пра сродкі развіцця дробнай маторыкі рукі ў дзяцей дашкольнага ўзросту, пашырыць уяўленні аб разнастайных гульнях з прыродным матэрыялам, якія садзейнічаюць развіццю дробнай маторыкі.

 Усім нам вядома, што трэніроўка і развіццё дробнай маторыкі рук з’яўляецца стымулам для развіцця маўлення, псіхных працэсаў, пазнавальнай дзейнасці дзяцей. Практыкамі было заўважана, што ў гарадскіх дзяцей назіраецца агульнае маторнае адставанне і слабае развіццё ручной умеласці. Гэта звязана з развіццём тэхналогій, якія аблягчаюць нам быт. Хто зарас перабірае крупы? А раней гэты занятак быў замацаваны за малодшымі дзецьмі. Праполка, збор ягад, лепка пельменяў, рамонт адзення, шыццё, вязанне, вышыванне, мыццё бялізны, выразанне з дрэва, лепка з гліны…. Амаль усе хатнія справы рабіліся ўручную. Нават з гузікамі і шнуркамі дзеці ўсё менш сутыкаюцца: ліпучкі і “молніі” эканомяць час і сілы. А ўсё гэта сказваецца на развіцці маторыкі дзіцяці.

 Адным са сродкаў, які педагогі могуць выкарыстоўваць у сваёй рабоце для развіцця рукі дзяцей, з’яўляюцца гульні з прыродным матэрыялам. Ён заўсёды даступны, не патрабуе значных фінансавых затрат, дапамагае зняць эмацыянальнае напружанне ў дзяцей. Акрамя развіцця маторыкі рукі, прыродны матэрыял будзе садзейнічаць развіццю прысторавых і колькасных ўяўленняў, знаёмству з якасцямі і асаблівасцямі матэрыялу, развіццю памяці, мыслення, маўлення.

**Гульні з арэхамі, костачкамі, ракавінамі**

**Масаж**

Пракочваць грэцкі арэх паміж далонямі, па пальчыках.

**Практыкаванні** з арэхамі, костачкамі ад персікаў, шышкамі, каштанамі

утрымліваць арэх паміж растапыраных пальцаў, утрымліваць некалькі арэхаў.

“Цудоўны мяшэчак” У мяшэчак кладуцца розныя прадметы (шышка, арэк, каштан, ракавіна, камень і г.д.) Дзіця апускае руку, нашчупвае прадмет і называе яго. Потым вынімае руку з прадметам з мяшэчка і ўсе прывяраюць, ці правільна ён адгадаў.

Можна правесці спаборніцтвы:

* хто больш арэхаў утрымае
* хто вышэй падкіне арэх
* хто далей пракоціць арэх
* хто больш костачак схавае ў далоні

**Гульні з крупамі і насеннем**

* Маляванне на манных крупах. У паднос або вялікую каробку насыпаць манныя крупы. На іх можна маляваць што захочыце: хвалі, вялікія горы, прыгожыя кветкі, аўтамабіль. А калі вам не спадабаецца, то адным рухам усё можна “сцерці”. А можна загадаць дзецям загадку і прапанаваць намаляваць адгадку.
* Выкладванне насеннем контураў прадметаў.

Гульня “Што прапусціў мастак?” Упрыгожваць прадметы, знаходзіць фігуры можна буйным насеннем кавуна, дыні, фасолі, гарбуза. (“Упрыгожым вусеня”, “Зрабі плямкі мухамору”, “Знайдзі ўсе кропелькі дажджу”)

* Збіраем пацеркі. Збіраць пацеркі можна з рознага матэрыялу: ягады рабіны, лісты, насенне.
* Масаж грэчневымі крупамі. Грэчневыя крупы, маюць пірамідальную форму, якая здольна канцэнтрыраваць у сабе энергію і накіравана яе аддаваць. Таму грэчневыя зярняты аказваюць вельмі станоўчае ўздзеянне на арганізм чалавека. На грэчневых крупах можна рабіць наступныя практыкаванні:
	+ Прыціснуць кісці рук
	+ Вадзіць далонямі, выконваючы рухі (змейка, рыбка, санкі)
	+ Паставіць далоні на рабро, кулачком, прайсціся асобна кожным пальца.
	+ Пайграць на “піяніна”.

**Канструктар з каменьчыкаў**

Для вырабу канструктара неабходна падбіраць гладкія каменьчыкі. Можна іх размаляваць, або прыклеіць наклейкі. Чым больш вы зробіце дэталей, тым лепш. Для афарбоўкі выкарыстоўваюцца акрылавыя фарбы. Яны не змываюцца вадой і маюць прыемны бляск. Гэтыя фарбы не маюць паху і не таксічныя. З каменьчыкаў можна выкладаць любыя формы па контуру, запаўняць падрыхтаваныя формы, упрыгожваць карцінкі і г.д.

**Салёнае цеста**

Салёнае цеста – гэта экалагічна чысты матэрыял, які смела можна даверыць дзіцяці. Цеста датыкаецца да кожнай кропкі вашых пальцаў і далоняў, стымулюе і масажыруе. З цеста можна зляпіць гэрояў любімых казак, пячэнне, зрабіць упрыгожанне.

Лепім калбаскі, кольцы, шарыкі; рэжам злепленую каўбаску пластмасавым нажом на мноства кавалачкаў, а потым зляпляем ізноў. З кожнага кавалачка робім манетку або ляпёшку (можна націснуць сапраўднай манеткай дзеля таго, аб утварыўся адпячатак). Ляпёнкамі можна ўпрыгожыць баначкі, галінкі і г.д.

Кавалачкамі цеста можна выкласці контур на картоне або дошчаццы.

Можна выляпіць з цеста літары, лічбы і г.д.

**Выраб цацак з прыроднага матэрыялу**

Гульні па вырабу цацак не проста развіваюць маторыку, займаюць дзіця, але і развіваюць у яго фантазію, вучаць заўважаць у адных формах іншыя. Пачынаць трэба з простых вырабаў. Напрыклад, чарапашка з ракавіны, матылек з двух ракавін і тулава з салёнага цеста. Паступова работы дзяцей будуць ускладняцца, і, адпаведна будзе развівацца іх ручная ўмеласць. Дайце волю фантазіі і дазвольце дзецям адчуць прывабнасць творчасці.

Куточак з прыродным матэрыялам можна арганізаваць на ўчастку. Тады вам менш прыйдзецца за імі ўбіраць, а дзецям будзе дадзена большая свабода дзеянняў.

**Гульні з пяском**

* У вялікую каробку насыпаем пясок. Хаваем туды цацку. Дзіця павінна знайсці цацку. Паступова колькасць цацак можна павялічыць.
* Старэйшым дзецям можна прапанаваць стварыць пясочную праекцыю. Напрыклад, заапарк, лес, свойскіх жывёл. Няхай яны самі адберуць матэрыял і створаць мадэль прасторы. Можна мадэліраваць на пяску пэўныя ландшафты (горы, вадаёмы, раўніны) і запаўняць іх рознымі фігурамі жывёл, у адпаведнасці з ландшафтам.

Літаратура

1. И. Лопухина Речь, ритм, движение. Издательство "Дельта", Санкт- Петербург, 1997

2. О.Г. Ивановская, Л.Я. Гадасина Энциклопедия логопедических игр. Издательство "Каро", Санкт- Петербург, 2004